شەفەق نیوز/ گەورەترین کەشتی سەروە دەریایی
ئیرانی، ئمڕووچوارشەممە، لەناو خەلیج عومان کەفتە ژیر ئاو، دویای ئەوە ک دوێەکە سێشەممە،
وە رەوشەیل نادیاریگ ئاگر گەپیگ لەناوی بڵویزە کرد، وەگورەی قسەی ئاژانسەیل خەوەری
نیمچە فەرمی.
ئاژانسەیل خەوەری فارس و تەسنیم وتن: تەقەلایل رزگارکردن کەشتی پاڵپشتی لۆجستی کەپ
(خەرج) ک ناو ئەو دوورگە هەڵگردگە ک خوەی سەرچەوەی سەرەکیە ئەرا هەناردەی نەفت ئیرانی
شکست هاوردن، و نشان دا ک گشت تاکەیل ناو کەشتیەگە وە سەڵامەتی لەلی داوەزیان.
ئاژانس خەوەری فارس وت: گشت تەقەلایل ئەرا رزگارکردن کەشتیەگە دریا، باوجی کەفتە ژیر
ئاو.
تەلەفزیۆن فەرمی وت: ئاگرەگە لە ساعەت ٢:٢٥ شەوەکی دەس وەپیکرد، و پیاوەیل ئاگرکپەوکردن
لەلی شکست هاوردن، تا کەشتیەگە لەنزیک بەندەر جاسک ئیرانی لەبان
خەلیج عومان بخنکێد.
راپۆرتەگە باس هووکار ئەو ئاگرە نەکرد ک لەناو کەشتیەگە گوڵپە کرد.
